റിലയൻസ് ജിയോ ഒരു വർഷത്തെ കാലവധിയിൽ പ്രീപെയ്ഡ് ഉപയോക്താക്കൾക്കായി പുതിയ ഓഫർ പ്രഖ്യാപിച്ചു . 365 ദിവസം വാലിഡിറ്റിയിൽ വോയ്സ് , ഡാറ്റാ , എസ്എംഎസ് ആനുകൂല്യങ്ങൾ ലഭിക്കുന്ന 1699 രൂപയുടെ ഓഫറാണ് ജിയോ അവതരിപ്പിച്ചത് . ഒക്ടോബർ 18 മുതൽ നവംബർ 30 വരെയാണ് ഉപയോക്താക്കൾക്ക് ഈ ഓഫർ ചെയ്യാനുള്ള സമയം . മൈജിയോ അക്കൌണ്ടിലെ ഡിജിറ്റൽ കൂപ്പണുകളായി 100 ശതമാനം കാഷ്ബാക്കും ജിയോ വാഗ്ദാനം ചെയ്യുന്നുണ്ട് . അൺലിമിറ്റഡ് ലോക്കൽ നാഷണൽ കോളുകൾ , പ്രതിദിനം നൂറ് എസ്എംഎസ് . ജിയോ ആപ്ലിക്കേഷനുകളുടെ സബ്സ്ക്രിപ്ഷൻ , 1.5 ജിബി പ്രതിദിന ഡേറ്റ അടിസ്ഥാനത്തിൽ ആകെ 547 ജിബി ഡേറ്റയും ഈ ഓഫറിൽ ലഭിക്കും . 1 . 5 ജിബി ഉപയോഗത്തിന് ശേഷം ഇന്റർനെറ്റ് വേഗത കുറയും . നാല് ഡിജിറ്റൽ കൂപ്പണുകളാണ് കാഷ്ബാക്ക് നിങ്ങൾക്ക് ലഭിക്കുക . ഇതിൽ മൂന്ന് കൂപ്പണുകൾ 500 രൂപയുടേതും , ഒന്ന് 200 രൂപയുടേതുമായിരിക്കും . ഈ കൂപ്പണുകൾ റീച്ചാർജ് ചെയ്യാനും റിലയൻസ് ഡിജിറ്റൽ , റിലയൻസ് ഡിജിറ്റൽ എക്സ്പ്രെസ് മിനി സ്റ്റോറുകളിൽ നിന്നും കുറഞ്ഞത് 5000 രൂപയ്ക്ക് സാധനങ്ങൾ വാങ്ങുമ്പോഴും ഉപയോഗിക്കാം . ഷവോമി , സാംസങ് എന്നിവയിൽ നിന്നുള്ള മൊബൈൽ ഫോണുകളും ടാബ് ലെറ്റുകളും എക്സ്റ്റേണൽ ഹാർഡ് ഡിസ്കുകളും വാങ്ങുമ്പോൾ ഈ കാഷ്ബാക്ക് ലഭിക്കില്ല .